شەفەق نیوز/ سەرچەوەیگ ئەمنی وەرپرس، ئمڕوو پەنجشەممە،
خەوەردا لە دەسگیرکردن ئەفسەریگ لە ئاژانس هەواڵگری و لێکۆڵینەوەی فیدراڵی، وەتوومەت
ئەوە ک هاناو تووڕیگ قاچاغی نەفت.
سەرچەوەگە ئەرا ئاژانس شەفەق نیوز وت: هیزیگ
تایبەت لە دەزگای ئاسایش نیشتمانی وەگورەی یاداشت دەسگیرکردن دادوەری، ئەفسەریگ وە
پلەی عەقید لە ئاژانس هەواڵگری دەسگیر کرد، ئەوەیش لەنزیک بازاڕ میساق لە ناوچەی بچووک
خوەرهەڵات بەغداد پایتەخت.
وتیش: زانیاریەیل نشان دەن ک ئەفسەرەگە توومەتبارە
ک هاناو تووڕیگ قاچاغی نەفت.
دویەکە چوارشەممە، دەزگای ئاسایش نشتمانی، چەکانن
تووڕ گەورەیگ ئەرا دزیکردن و قاچاغی نەفت خام لە پارێزگای بەسرە راگەیان، وتیش؛ ئەفسەرەیل
گەورەیگ و بازرگانەیل گەپیگ هاناو تووڕەگە، و دیاری کرد ک نزیکەی ٧٥ لەتر لە مانگیگ
قاچاغ کەن.
